આ અંગે એનપીપીએએ એક જાહેરનામામા જણાવ્યુ છે કે ડ્રગ્સ(પ્રાઈસ કંટ્રોલ) અમેડમેન્ટ ઓર્ડર ૨૦૧૩ હેઠળ વિવિધ ૩૯ જેટલી દવાઓના ભાવમાં ૧૦થી ૩૦ ટકા સુધી ઘટાડો કરવામાં આવ્યો છે. જેમાં ૧૮ દવાની મહતમ કિમત નકકી કરવામાં આવી છે. જ્યારે ૨૧ દવાની મહતમ કિંમતને રિવાઈઝ કરવામાં આવી છે. અત્યાર સુધીમાં ૮૨૧જેટલી દવાના ભાવ ઘટાડી દેવામાં આવ્યા છે. તેમ એનપીપીએએ ટિવટ કરી જાણકારી આપી છે. આમાં જો કંપનીઓ વેચાણ કિંમત અને નિયમોનું પાલન ન કરે તો તેને વસૂલ કરેલી વધારાની કિંમત વ્યાજ સહિત રકમ જમા કરાવવી પડશે. એક નિયમ અનુસાર જે તે કંપની વર્ષમાં ૧૦ ટકા સુધી જ દવાઓની કિંમતમાં વધારો કરી શકે છે. અને તેમને આ સિવાય વધારો કરવો હોયતો તેમાટે મંજુરી લેવી પડતી હોય છે.